بمناسبة الذكورة النفسية/ كلامك ده خطير وقلقني/ يعني صعب إن الأم تربي لوحدها ويطلع طفل سوي! ما هي ممكن تكون بتتعامل مع ابنها/معاملة أقرب لمعاملة الرجال/فاهمني/ وبتقوّم ابنها/ وأكيد في رجالة في العيلة/بس هي الأساس في التربية/ بس مش مستحوذة عليه، بتديله مساحة من الحرية والاستقلالية!
في مرحلتين في حياة الطفل لازم يتوفّر رجل في دايرة الطفل عشان يطلع متزن نفسيّاً: من ٢-٤ سنوات: وهي مرحلة أوديب وهي أخطر مرحلة في حياة الإنسان بشكل عام، أخطر مرحلة بجد يعني. من ٩-١٣: على الأقل، وهي مرحلة بداية المراهقة والبلوغ. المرحلة الأولى محتاج فيها رجل يتوحّد بيه ويشرب منه الذكورة والمرحلة التانية محتاج فيها راجل يفهّمه يعني ايه نفسه، ويشرب منه الرجولة. ممكن ربنا يوفّر للطفل رجل في حياته، عم أو خال أو مدرب أو شيخ أو مدرس، لكن في حاجات الست مهما بذلت مش هتعرف تدهاله، الرجولة سر يحكيه رجل في قلب رجل آخر، وده أمر منته، للأسف.!